V film

V Film Premiere (tidligere TV1000 og Viasat Film Premiere) er en betal-TV-kanal som er eid av Viasat og som sender spillefilmer. Kanalen ble startet i 1989, under navnet TV1000. I 2012 endret den navn til Viasat Film, i 2016 til Viasat Film Premiere og i 2020 til V Film Premiere. Kanalen består per 2023 av fem kanaler, og ved siden av hovedkanalen (hvor filmpremierene sendes) er disse V Film Family (en miks av tegnefilmer, komedier og romantikk), V Film Action (her sendes action, thrillere og krim), V Film Hits og V Series.

Kanalene blir distribuert i Viasats Filmpakke. Tidligere var kanalene kun distribuert i den dyreste kanalpakken, Viasat Gull.

Utbredelse
Kanalen ble først lansert i Sverige, og senere videre til Danmark, Norge og Finland. I begynnelsen av 2004 ble den lansert i Litauen, Latvia, Estland, Russland, Ukraina, Kasakhstan, Moldova og Belarus.

Historie og kanalutvalg
Kanalen ble etablert i 1989 under navnet TV1000 som en slags søsterkanal til skandinaviske TV3.

Søsterkanalen FilmMax dukket opp i 1992. FilmMax ble erstattet med TV1000 Cinema i 1995. TV1000 Cinema ble nedlagt i 2004 og erstattet av fire sjangerkanaler, som ved siden av hovedkanalen besto av: TV1000 Nordic, TV1000 Action, TV1000 Family og TV1000 Classic.TV1000 (27.11.2004) (arkivert versjon)

Viasat Nordic ble nedlagt i 2014 grunnet lave seertall og erstattet av Viasat Comedy.Altibox - Viasat Film Comedy erstatter Viasat Film Nordic i Viasat pakkene (24.4.2014) «Fordi man ønsker å rendyrke sjangerkanalene og fordi Viasat Film Nordic over lengre tid hatt lav seing tas kanalen av luften samme dato som Viasat Film Comedy lanseres»

Viasat Drama og Viasat Classic ble nedlagt i 2015, og erstattet med Viasat Film Hits og Viasat Series.

I 2017 ble Viasat Film Comedy slått sammen med Viasat Film Family.

Referanser

 Eksterne lenker 

 V film

Kategori:Viasat
Kategori:TV-kanaler etablert i 1989
Kategori:Film
Kategori:Norske TV-kanaler